Coreea de Nord a executat un bărbat pentru că nu ar fi respectat măsurile de protecție împotriva COVID-19.
Condamnatul a fost acuzat de contrabandă peste granița cu China. Coreea de Nord susține oficial că nu a identificat, până acum, niciun caz de infectare cu coronavirus. Regimul a impus totuși "măsuri de carantină de urgență la nivel înalt".
Autoritățile din Coreea de Nord au organizat o execuție publică, pentru a pedepsi încălcarea măsurilor de protecție împotriva COVID-19.Un bărbat, în vârstă de 50 de ani, a fost împușcat mortal, pe 28 noiembrie, pentru a speria oamenii să respecte regulile, potrivit Daily Mail. În timp ce Coreea de Nord susține oficial că nu a avut niciodată un caz de COVID-19, regimul lui Kim Jong-un a introdus "măsuri de carantină de urgență la nivel înalt" și a ordonat trupelor armate să împuște infractorii de la frontiera chineză.Bărbatul de 50 de ani, condamnat la moarte, a fost acuzat că ar fi făcut contrabandă cu parteneri de afaceri chinezi peste o graniță, care a fost închisă, pe parcursul întregului an.China este cel mai mare partener comercial și beneficiar al Coreei de Nord, dar schimburile comerciale dintre cei doi au scăzut cu 75% din cauza pandemiei. De teamă că traficanții ar putea aduce virusul în țară, regimul lui Kim și-a consolidat prezența militară la frontieră pentru a impune restricțiile.Autoritățile au trimis, de asemenea, unități speciale pentru a verifica polițiștii de frontieră și pentru a se asigura că nu sunt implicați în contrabandă.